Система за отпускане на

СПЕЦИФИКАЦИЯ

ЕКИП

|  |  |
| --- | --- |
| СНИМКА и ПОЗИЦИЯ  Тук може да се публикува и обща снимка | ПРЕДСТАВЯНЕ  Вижте представянето в RuseConf  http://ruseconf.com/#speakers |
| #bez kalta6ki snimki ;) |  |
|  |  |
|  |  |
|  |  |
|  |  |

Съдържание

1. Въведение 1

1.1 Цел 1

1.2 Обхват на проекта 1

2. Цялостно описание 1

2.1 Перспектива на продукта 1

2.2 Класове потребители и характеристики 1

3. Изисквания към системата 2

3.1 Функционални изисквания 2

3.1.1 Предоставяне и промяна на информация за клиенти и техните задължения 2

3.1.2 Предоставяне на информация за плащания 3

3.1.3 Предоставяне и промяна на информация за фактури 3

3.1.4 Справки 4

3.1.5 Други 5

3.2 Нефункционални изисквания 5

3.2.1 Изисквания към производителността 5

3.2.2 Ограничения към дизайна и имплементацията 5

3.2.3 Поребителски интерфейс 6

3.2.4 Изисквания към надеждността 6

3.2.5 Изисквания по отношение на сигурността 6

3.2.6 Изисквания по отношение на поддръжката 6

3.2.7 Документация за потребителя 6

4. Терминологичен речник 7

5. ПЛАН ГРАФИК 8

# Въведение

## Цел

Toзи документ описва софтуерните функционални и нефункционални изисквания на Система за кредитен контрол.

## Обхват на проекта

Системата, от която клиентът <име-на-фирма> се нуждае, е модул, разширяващ тяхната уеб-базирана система, който трябва да си комуникира с определени модули от нея, достъпвайки информация от нейната база данни.

# Цялостно описание

## Перспектива на продукта

Системата, за която са описани следните изисквания, ще бъде предназначена за кредитен контрол на клиентите на <име-на-фирма> . <име-на-фирма> е организация, която се занимава с набирането на персонал за своите клиенти. Когато даден работник бъде нает, неговата заплата се изплаща от <име-на-фирма>. Пази се информация за часовете, които е работил съответният човек, и стойността на заплащането. В последствие <име-на-фирма> таксува компанията, за която е бил нает работникът, за сумата която е платена на работника плюс комисионна.

## Потребители и характеристики

Крайните потребители са кредитен контрольор и мениджър на кредитни контрольори.

Работата на кредитния контрольор се състои в това да следи всички фактури и плащания от клиентите на <име-на-фирма>. Всеки кредитен контрольор отговаря за определен брой клиенти. При закъснения и нередности с плащанията той комуникира с тях и установява причината.

Мениджърът наблюдава и контролира процеса на работа на кредитните контрольори. Всеки един мениджър отговаря за група кредитни контрольори.

# Изисквания към системата

## Функционални изисквания

### Предоставяне и промяна на информация за клиенти и техните задължения

* Информацията за клиентите се въвежда в системата обслужваща клоновата мрежа на компанията. Тази информация се извлича автоматично от системата и се съхранява в база данни, до която системата за кредитен контрол трябва да има достъп. За всеки клиент системата за кредитен контрол трябва да може да извежда следната информация:
* име на клиента;
* статус на клиента – всеки клиент може да има два статуса в системата: активен и неактивен. Ако клиентът е неактивен, той не може да се фактурира;
* лицето за контакт във фирмата, което отговаря за плащанията;
* координати на лицето за контакт, което отговаря за плащанията при клиента – телефон, факс, електронна поща;
* уникален номер на сметката на клиента в системата;
* условия за заплащане на фактурите;
* обща сума на задълженията на клиента към фирмата;
* разбита информация за фактурите, които са дължими за плащане – дата, сума, дата на падежа, номер на фактурата;
* информация на задълженията на клиента по възраст на дълга – от 0 до 15 дни, от 16 до 30 дни, от 31 до 45 дни и т.н.;
* информация за последното плащане на клиента – обща сума, дата, фактури, които са заплатени;
* кредитния лимит, в чиито граници може да се предоставят услуги на клиента.
* Трябва да има филтър за търсене на информация по даден атрибут от посочените по-горе.
* Възможност за редакция на информацията за клиента. Това право има само мениджърът. Следната информация може да се коригира:
* име на клиент;
* условия за плащане;
* лице за контакт във фирмата и неговите координати;
* клон, който предоставя служители на клиентите;
* адрес, на който се изпращат фактурите, и адрес, на който се изпраща останалата кореспонденция към клиентите (ако той е различен);
* статус.

### Предоставяне на информация за плащания

* Информация за плащания се въвежда от отдела банкиране през съответния модул на системата. Следната информация за плащания трябва да бъде достъпна през системата за кредитен контрол:
* общата сума на плащането;
* дата на плащането;
* статус - обработено или чакащо обработка от отдел банкиране;
* номерата на фактурите, които са платени, ако плащането вече е обработено от отдел банкиране.
* Информация за плащане трябва да може да се търси и филтрира по всеки от неговите атрибути.

### Предоставяне и промяна на информация за фактури

* Фактурите се въвеждат в системата през модула за фактуриране и се съхраняват в базата данни. За всяка фактура в системата за кредитен контрол трябва да има възможност да се изведе следната информация:
* уникален номер на фактурата;
* дата на фактурата;
* падеж;
* вид на фактурата – единична или консолидирана;
* статус на фактурата – платена или не;
* нетна стойност на фактурата;
* сума на ддс;
* брутна стойност на фактурата;
* наименование на клиента;
* получател и адрес, на който се изпраща фактурата;
* име на служителя, за който фактурираме клиента;
* брой отработени часове от служителя;
* часова ставка за фактуриране;
* код на клона на Adecco UK, който е назначил съответния служител;
* кредитни и дебитни известия към фактурата;
* дали е преиздавана.
* За всяка фактура дължима от даден клиент трябва да може да се въвежда информация за състоянието ѝ:
* очаквана дата на плащане;
* дали има някакъв спор по фактурата, който възпрепятства плащането на фактурата;
* дали липсват копия на фактурите или друга поддържаща документация.
* Информация за фактурите трябва да може да се търси и филтрира по някой от изброените по-горе атрибути.
* Системата трябва да предоставя възможност да се отпечатват фактури, кредитни и дебитни известия като за целта се генерира .pdf файл със съдържанието. Трябва да има възможност за избор на брой документи в един файл.
* Трябва да има възможност за издаване на кредитни и дебитни известия към фактура, като право на това да има само мениджър.
* Трябва да има възможност за преиздаване на фактура като:

1. за старата фактура автоматично се издава кредитно известие за цялата стойност;
2. информацията от старата фактура се предоставя на потребителя за редакция;
3. след въведените корекции потребителят да може да създаде новата фактура.

* Системата трябва да пази информация за преиздадените фактури – връзката между стара и нова фактура.

### Справки

* Системата трябва да предоставя възможност за съставянето на различни видове справки или да използва предефинирани такива.
* Потребителят трябва да може да избира точно каква информация да се включва в справката, която прави.
* Мениджърът трябва да има достъп до по-голям набор справки, включително и такива за неговите служители.
* Всяка справка трябва да излиза в табличен вид.
* Справките трябва да могат да се експортират в .xls формат и в .pdf формат. Видът на .pdf форматът е по зададен образец.

### Други

* Всички документи, които ще се генерират от системата, трябва да отговарят на определени формати. Клиентът ще предостави образци.
* Проследяване на всички действия, свързани с промяна в базата данни – кой е потребителят, кога е направено и видът на самото действие.
* Системата трябва да извежда подходящи съобщения при неправилни действия от страна на потребителя.
* При влизане в системата, кредитният контрольор трябва да бъде известен кои от неговите клиенти закъсняват с плащанията си и с колко време. Трябва да може от списъка със закъснелите директно да се достъпва профила на всеки клиент.

## Нефункционални изисквания

### Изисквания към производителността

* Системата трябва да позволява да работят паралелно поне 200 потребители.
* Всички уеб страници генерирани от системата ще могат да се свалят напълно за не повече от 5 секунди при скорост 40KBps.
* Времето за появяване на екрана на потребителя на отговорите на заявките трябва да бъде не по-дълго от 5 секунди.
* Всички съобщения, които системата генерира за известяване на потребителя, трябва да излизат до 4 секунди след като е извършено дадено действие.
* Системата трябва да работи 24 часа, 7 дни в седмицата.

### Ограничения към дизайна и имплементацията

* Системата трябва да бъде разработена в съответствие със стандартите и техниките, използвани при създаването на ERP системата.
* Системата трябва да има средства за достъп до базата данни на ERP системата.

### Потребителски интерфейс

* Страниците трябва да следват дизайна на страниците от останалите модули на ERP системата.
* На всяка страница трябва да има помощен линк, който да отваря нов прозорец с помощ за текущата страница.
* На всяка страница трябва да има меню с линкове към останалите функции на системата.

### Изисквания към надеждността

* При срив системата трябва автоматично да запазва състоянието си.

### Изисквания по отношение на сигурността

* При стартиране на системата да се изискват име и парола за идентифициране на служителя.
* Трябва да се дефинират два потребителски профила – мениджър и кредитен контрольор. Те трябва да имат различни нива на достъп. Мениджърът може да достъпва цялата функционалност на системата, докато контрольорът е с ограничени права.
* Всеки служител трябва да вижда информация само за своите клиенти.

### Изисквания по отношение на поддръжката

* Системата трябва да е лесна за поддръжка – да бъде разработена така, че да се модифицира бързо с цел добавяне или изваждане на функционалност, подобряване на бързодействието и коригиране на дефекти.

### Документация за потребителя

* Към помощното меню на ERP системата трябва да се добави подробно описание на функционалността на модула за кредитен контрол и примери за конкретни ситуации.

# Терминологичен речник

**………………………..**

# ПЛАН ГРАФИК (Гант графика)

………….

**ДОГОВОР**

Днес 26.09.2019 г. в гр. Русе се сключи настоящия договор за изработка на софтуерен продукт между:

*Пасти ЕООД*, *ул. Студентска №8*, дан.№ 978989876, БУЛСТАТ BG978989876, регистрирана по фирмено дело № 420/2019 г. на Русенски окръжен съд, представлявана от *Гаврим Велуров Кенчев – управител*, наричана накратко ИЗПЪЛНИТЕЛ от една страна

и

*Фафла ООД*, улица *Пико №3*, дан.№ 6942069420, БУЛСТАТ BG420696420, регистрирана по фирмено дело № 420/2019 г. на Русенски окръжен съд, представлявана от *Моника Данчева – управител*, наричан накратко ВЪЗЛОЖИТЕЛ.

Страните се споразумяха за следното:

І. ОБЩИ УСЛОВИЯ НА ДОГОВОРА

1. ВЪЗЛОЖИТЕЛЯ възлага на ИЗПЪЛНИТЕЛЯ да изработи:

Софтуерна система “Youtube Convertor” – за теглене и форматиране на информация в това число:

а) Да отчита всеки етап от разработката;

б) Да разработи софтуерния продукт със собствена техника;

в) Да предостави програмната реализация и съответната документация:

1. 1. Задание за разработка;
2. 2. План за разработка;
3. 3. Спецификация;
4. 4. UML диаграми.

г) Да проведе допълнително обучение на ВЪЗЛОЖИТЕЛЯ:

1. Първите *10 (десет)* часа след доставянето на програмата са безплатни;
2. Допълнително обучение на персонала за работа със софтуера след изтичане на предварителното обявеното безплатно време (при предварително договаряне) – 40 (четиридесет) лв на ден.

д) Да подложи софтуерния продукт на опитна експлоатация.

2. При осъществяване предмета на договора ВЪЗЛОЖИТЕЛЯ се задължава да изплати на ИЗПЪЛНИТЕЛЯ възнаграждение в размер на *15 000* (*петнадесет хиляди*) лв.

ІІ. ПРАВА И ЗАДЪЛЖЕНИЯ НА ИЗПЪЛНИТЕЛЯ:

3. ИЗПЪЛНИТЕЛЯ се задължава да извърши:

1. 3.1. Посоченото в т.1, подточка в), подт.1 до 06.12.2019 г.;
2. 3.2. Посоченото в т.1, подточка д) в срок от 20.09 до 20.12.2019 г.

ІІІ. ПРАВА И ЗЪДЪЛЖЕНИЯ НА ВЪЗЛОЖИТЕЛЯ:

4. ВЪЗЛОЖИТЕЛЯ се задължава да подпише приемо-предавателен протокол за внедряване на софтуерния продукт, и подписване на допълнително споразумение за уточняване на по-нататъшна му поддръжка.

5. ВЪЗЛОЖИТЕЛЯ се задължава да изплати договорената в т.2 сума на ИЗПЪЛНИТЕЛЯ, след инсталиране на софтуерния продукт, в срок до *15* (*петнадесет*)дни след инсталирането, в противен случай ще плати и допълнително обезщетение на ИЗПЪЛНИТЕЛЯ, в размер на *4 500* (*четири хиляди и петстотин*) лв.

ІV. ПРЕКРАТЯВАНЕ НА ДОГОВОРА

1. Настоящият договор се прекратява:

а) По взаимно съгласие на двете страни при неуредени въпроси;

б) С изтичане на срока;

в) С изпълнението на поръчката;

г) С оттегляне на поръчката от ВЪЗЛОЖИТЕЛЯ;

д) С отказ на ИЗПЪЛНИТЕЛЯ от поръчката.

V. ДОПЪЛНИТЕЛНИ РАЗПОРЕДБИ

1. В случай на природно бедствие или авария сроковете по настоящия договор се преразглеждат и удължават с взаимното съгласие на двете страни като се вземат предвид нанесените щети.

2. Договорът може да бъде изменен и допълнен по писмено съгласие и на двете страни.

3. Настоящия договор влиза в сила от датата на подписването.

4. Настоящия договор се подписва в два еднообразни екземпляра, по един за всяка от страните.

За всички неуредени с настоящия договор въпроси се прилагат разпоредбите на Гражданското законодателство на Република България и Закона за задълженията и договорите.

ИЗПЪЛНИТЕЛ: ВЪЗЛОЖИТЕЛ:

*Фафла ООД* *Пасти ЕООД*

*Длъжностно лице*: *Длъжностно лице*:

(*М. Данчева*) (*М. Крика*)

